ΓΡΑΠΤΗ ΕΡΩΤΗΣΗ E-3552/00

υποβολή: Mihail Papayannakis (GUE/NGL) προς την Επιτροπή

(15 Νοεμβρίου 2000)

Θέμα: Αεροψεκασμοί και χρήση φυτοφαρμάκων στην Ελλάδα

Στις 29 Οκτωβρίου 2000 πραγματοποιήθηκαν για άλλη μια φορά στην Κέρκυρα αεροψεκασμοί για την καταπολέμηση του δάκου της ελιάς με τη χρήση του φυτοφαρμάκου Lebaycid που περιέχει την εξαιρετικά τοξική και λιποδιαλυτή ουσία Fenthion (ανήκει στις οργανοφωσφορικές ενώσεις του καταλόγου Ι της οδηγίας 76/464/ΕΟΚ(1)), με κινδύνους για τη δημόσιαγεία, τη διατάραξη της οικολογικής ισορροπίας και τη ρύπανση τωνπογείωνδάτων, και παρά την από το 1991 απόφαση του Συμβουλίου Επικρατείας για την αναστολή των αεροψεκασμών και τις συστάσεις τουπουργείου Υγείας της Ελλάδας να γίνονται οι ψεκασμοί από το έδαφος για λόγους προστασίας της δημόσιαςγείας.

Θα μπορούσε η Επιτροπή να μου αναφέρει εάν για το συγκεκριμένο φυτοφαρμακευτικό προϊόν έχει δοθεί άδεια χρήσης μετά από εμπεριστατωμένη εξέταση ότι δεν θα έχει επιβλαβείς επιπτώσεις στηνγεία των ανθρώπων ή των ζώων ούτε απαράδεκτη επίδραση στο περιβάλλον;

Κατά πόσον τηρούνται στην Ελλάδα οι οδηγίες:

- 91/414/ΕΟΚ(2),

- 97/41/ΕΚ(3),

- 97/73/ΕΚ(4),

- 98/22/ΕΚ(5),

- 98/57/ΕΚ(6),

- 98/100/ΕΚ(7) και

- 1999/1/ΕΚ(8);

Έχει λάβει η Ελλάδα για κάθε μία από τις ανωτέρω οδηγίες τα εκτελεστικά μέτρα συμμόρφωσής της; Και εάν ναι,πάρχει ορθή εφαρμογή τους; Εάν όχι, έχει κινηθεί η διαδικασία επί παραβάσει της κοινοτικής νομοθεσίας και σε ποιο στάδιο βρίσκεται για κάθε μία οδηγία ξεχωριστά;

(1) ΕΕ L 129 της 18.5.1976, σελ. 23.

(2) ΕΕ L 230 της 19.8.1991, σελ. 1.

(3) ΕΕ L 184 της 12.7.1997, σελ. 33.

(4) ΕΕ L 353 της 24.12.1997, σελ. 26.

(5) ΕΕ L 126 της 28.4.1998, σελ. 26.

(6) ΕΕ L 235 της 21.8.1998, σελ. 1.

(7) ΕΕ L 351 της 29.12.1998, σελ. 35.

(8) ΕΕ L 21 της 28.1.1999, σελ. 21.

Απάντηση του κ. Byrne εξ ονόματος της Επιτροπής

(16 Ιανουαρίου 2001)

Η έγκριση για τα φυτοπροστατευτικά προϊόντα ρυθμίζεται σε κοινοτικό επίπεδο από την οδηγία του Συμβουλίου 91/414/ΕΟΚ της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων. Η οδηγία θεσπίζει ένα εναρμονισμένο πλαίσιο για την έγκριση, τη διάθεση στην αγορά, τη χρήση και τον έλεγχο των φυτοπροστατευτικών προϊόντων στην Κοινότητα.

Μία από τις βασικές αρχές της οδηγίας είναι η κατάρτιση ενός κοινοτικού καταλόγου αποδεκτών δραστικών ουσιών στο παράρτημα Ι της οδηγίας.

Το άρθρο 8 παράγραφος 2 της οδηγίας 91/414/ΕΟΚ προβλέπει παρέκκλιση κατά τη διάρκεια περιόδου 12 ετών (έως τις 25 Ιουλίου 2003), βάσει της οποίας τα κράτη μέλη μπορούν να συνεχίσουν να εγκρίνουν φυτοπροστατευτικά προϊόντα που περιέχουν δραστικές ουσίες οι οποίες δεν περιλαμβάνονται στο παράρτημα Ι της οδηγίας σύμφωνα με τις γενικές απαιτήσεις, όσον αφορά την ασφάλεια του άρθρου 4 της οδηγίας και με τις εθνικές διατάξεις, όσον αφορά τα δεδομένα που πρέπει να παρασχεθούν. Κατά τη διάρκεια αυτής της περιόδου, η Επιτροπή εφαρμόζει ένα πρόγραμμα σταδιακής εξέτασης των δραστικών ουσιών.

Η fenthion είναι μία από τις δραστικές ουσίες που εκτιμώνται τώρα στο πλαίσιο του κανονισμού της Επιτροπής (ΕΟΚ) αριθ. 3600/92 της 11ης Δεκεμβρίου 1992 σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας του Συμβουλίου 91/414/ΕΟΚ της σχετικής με τη διάθεση φυτοπροστατευτικών προϊόντων στην αγορά(1). Αναμένεται ότι η Επιτροπή θα είναι σε θέση να εκδώσει απόφαση για την fenthion στις αρχές του 2001.

Η Επιτροπή θα ενημερώσει το Κοινοβούλιο και το Συμβούλιο έως τον Ιούλιο 2001, σύμφωνα με την οδηγία του Συμβουλίου 91/414/ΕΟΚ σχετικά με τη διάθεση στην αγορά φυτοπροστατευτικών προϊόντων, για την πρόοδο που σημειώθηκε όσον αφορά την επανεκτίμηση του προγράμματος.

Η Ελλάδα μετέφερε την οδηγία του Συμβουλίου 91/414/ΕΟΚ και τις τροποποιήσεις της στην εθνική νομοθεσία με το προεδρικό διάταγμα 115/1997. Οι άλλες οδηγίες που αναφέρονται από το Αξιότιμο Μέλος του Κοινοβουλίου δεν συνδέονται με την χρήση των προϊόντων που περιέχουν fenthion.

Η Επιτροπή γνωρίζει ότι, στην Ελλάδα, οι αεροψεκασμοί με παρασιτοκτόνα απαγορεύονται εν γένει, αλλά ότι, σε ειδικές περιπτώσεις, το Υπουργείο Γεωργία μπορεί να παραχωρήσει προσωρινές παρεκκλίσεις. Στη συγκεκριμένη περίπτωση, μιαπουργική απόφαση καθόρισε τους όρους με τους οποίους μπορούσαν να γίνουν αεροψεκασμοί κατά του δάκου της ελιάς. Το διάταγμα αυτό προέβλεπε ότι οι αεροψεκασμοί μπορούσαν να γίνουν μόνο στην Κέρκυρα, με την προϋπόθεση ότι πληρούνταν ορισμένες απαιτήσεις σχετικά με την ασφάλεια. Η παρέκκλιση αυτή παραχωρήθηκε λόγω των ιδιαίτερων γεωργικών συνθηκών που επικρατούν στο νησί.

Στην εν λόγω περίπτωση εκπονήθηκε μελέτη για τις περιβαλλοντικές επιπτώσεις των αεροψεκασμών. Η απόφαση να πραγματοποιηθούν οι αεροψεκασμοί ελήφθη από τις τοπικές αρχές βάσει αυτής της μελέτης και πριν από την εκτίμηση του Υπουργείου Γεωργίας. Το γεγονός αυτό αποτελεί παράβαση των ισχυουσών διαδικασιών. Οι ελληνικές αρχές ανέλαβαν τηνποχρέωση να λάβουν όλα τα αναγκαία μέτρα για να αποτρέψουν τυχόν επανάληψη αυτού του συμβάντος.

(1) ΕΕ L 366 της 15.12.1992.